รัฐบาลไทย-ข่าวทำเนียบรัฐบาล-สธ. สนับสนุนความก้าวหน้าในวิชาชีพพยาบาล เพื่อยกระดับคุณภาพการดูแลประชาชน
วันพุธที่ 3 พฤษภาคม 2560
สธ. สนับสนุนความก้าวหน้าในวิชาชีพพยาบาล เพื่อยกระดับคุณภาพการดูแลประชาชน
กระทรวงสาธารณสุข สนับสนุนการพัฒนางานการพยาบาลของประเทศไทยสู่การพัฒนาที่ยั่งยืน(Sustainable Development Goals)
กระทรวงสาธารณสุขสนับสนุนการพัฒนางานการพยาบาลของประเทศไทยสู่การพัฒนาที่ยั่งยืน(Sustainable Development Goals)และตอบสนองเป้าหมายของประเทศที่กําหนดแผนยุทธศาสตร์ชาติด้านสุขภาพระยะ20ปีเพื่อยกระดับคุณภาพการดูแลประชาชนภายใต้เป้าหมาย "ประชาชนสุขภาพดี เจ้าหน้าที่มีความสุข ระบบสุขภาพยั่งยืน”
วันนี้ ( 3 พฤษภาคม 2560 ) ที่โรงแรมปริ๊นซ์พาเลซกทม. ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ปาฐกถาพิเศษในการประชุมวิชาการพยาบาล วันพยาบาลสากลประจําปี 2560 ในหัวข้อ “บทบาทพยาบาลในยุคThailand 4.0”โดยมีพยาบาลวิชาชีพ ผู้บริหารการพยาบาล อาจารย์พยาบาล ผู้ปฏิบัติการพยาบาลและผู้สนใจ จํานวน300 คน เข้าร่วมประชุม
ศาสตราจารย์คลินิก เกียรติคุณ นายแพทย์ปิยะสกลกล่าวว่าในอนาคตการเตรียมความพร้อมเข้าสู่สังคมผู้สูงอายุในด้านคุณภาพชีวิต ตั้งแต่จัดระบบการดูแล การพัฒนาระบบการเงินการคลัง การลดความเหลื่อมล้ําและการสร้างโอกาสเข้าถึงบริการของรัฐ กระทรวงสาธารณสุขได้นํามากําหนดเป็นแผนยุทธศาสตร์20ปีด้านสาธารณสุข พ.ศ.2560-2579ประกอบด้วยความเป็นเลิศ4ด้านคือด้านการส่งเสริมสุขภาพและป้องกันโรค ด้านการจัดบริการ ด้านการพัฒนากําลังคนด้านสุขภาพ และด้านการบริหารจัดการจากนโยบายรัฐบาลยุทธศาสตร์ชาติระยะ20ปีและการปฏิรูปประเทศไทยด้านสาธารณสุขภายใต้เป้าหมาย "ประชาชนสุขภาพดี เจ้าหน้าที่มีความสุข ระบบสุขภาพยั่งยืน”
กระทรวงสาธารณสุข มีนโยบายพัฒนาและยกระดับคุณภาพการบริการด้านการพยาบาลและสาธารณสุข เพื่อขยายการให้บริการและเพิ่มขีดความสามารถของสถานพยาบาลทั่วประเทศและลดปัญหาสุขภาพของประชาชนในระดับปฐมภูมิ เพื่อให้การพัฒนางานการพยาบาลของประเทศไทยมีเป้าหมายสู่การพัฒนาที่ยั่งยืน(Sustainable Development Goals)กําหนดนโยบายในการแก้ไขปัญหาขาดแคลนพยาบาลเป็นหนึ่งในยุทธศาสตร์ที่ต้องมีการดําเนินการเร่งด่วน โดยเน้นด้านการบรรจุพยาบาล การสนับสนุนให้พยาบาลมีความก้าวหน้าในวิชาชีพและสร้างขวัญกําลังใจ ส่งเสริมทุนการศึกษา อบรมให้เป็นพยาบาลเฉพาะทาง ลดความเหลื่อมล้ําเรื่องค่าตอบแทนต่างๆ ตลอดจนกําหนดให้มีการผลิตผู้ช่วยพยาบาลเพื่อลดภาระงานที่ไม่จําเป็นเนื่องจากปัจจุบันภาระงานการบริการสุขภาพเพิ่มขึ้นอย่างต่อเนื่อง ส่งผลให้มีความต้องการบุคลากรด้านการแพทย์และสาธารณสุขมากขึ้น ข้อมูลจากสํานักพยาบาล กระทรวงสาธารณสุขในปี2559มีพยาบาลที่ปฏิบัติงานในกระทรวงสาธารณสุขที่เป็นข้าราชการและจ้างงานอื่นๆ จํานวนประมาณ160,000คน โดยปฏิบัติงานสังกัดสํานักงานปลัดกระทรวงสาธารณสุขประมาณ100,000คนซึ่งอัตราส่วนการดูแลคิดเป็นค่าเฉลี่ย พยาบาล 1 คนต่อประชากร 600 คนในขณะที่อัตราส่วนที่เหมาะสม ควรอยู่ที่ พยาบาล 1 คนต่อประชากร 400 คน
สําหรับการประชุมวิชาการวันพยาบาลสากล ประจําปี2560ครั้งนี้จัดขึ้นระหว่างวันที่วันที่3–5พฤษภาคม2560เพื่อให้พยาบาลวิชาชีพตระหนักถึงความสําคัญของการเป็นผู้ดูแลสุขภาพประชาช (Nurses care for others)การพยาบาลเพื่อสุขภาพที่ดีของประชาชน (It is the right thing to do)การผลักดันให้เกิดการเปลี่ยนแปลงเพื่อประโยชน์ต่อสุขภาพ (Change is possible)และ การพัฒนาความมีสุขภาพดีของทุก ๆ คน (It is our health)โดยในการประชุมจะมีพิธีมอบรางวัลพยาบาลดีเด่น สาขาเกียรติคุณ สาขาการบริการพยาบาล สาขาการศึกษาพยาบาล และสาขานวัตกรรมทางการพยาบาล โดย พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เพื่อเชิดชูและยกย่องพยาบาลที่มีผลงานดีเด่น ในการพัฒนาวิชาชีพการพยาบาลนอกจากนี้ยังมีมีนิทรรศการ “90 ปี สมาคมพยาบาลแห่งประเทศไทยฯ:ความสําเร็จที่ยั่งยืนสู่ยุคพยาบาล 4.0” ซึ่งเป็นนิทรรศการผลงานวิจัยและผลงานวิชาการที่เกี่ยวข้องกับการพัฒนาที่ยั่งยืนของ องค์กรสมาชิกของสมาคมพยาบาลแห่งประเทศไทย